RBF จับมือ APM FSSให้ข้อมูลนักลงทุน จ.ราชบุรี
RBF จับมือ APM FSSให้ข้อมูลนักลงทุน ณ โรงแรมเวสเทิร์นแกรนด์ราชบุรี จ.ราชบุรี เมื่อเร็ว ๆ นี้
20 ก.ย. 2562

ดร.สมชาย รัตนภูมิภิญโญ ประธานเจ้าหน้าที่บริหาร ร่วมด้วย นางเพ็ชรา รัตนภูมิภิญโญ รองประธานเจ้าหน้าที่บริหาร พร้อมด้วยคณะผู้บริหาร บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF นำเสนอข้อมูลรายละเอียดหลักทรัพย์แก่นักลงทุนเพื่อเข้าจดทะเบียนในตลาดหลักทรัพย์แห่งประเทศไทย โดยมี นายสมศักดิ์ ศิริชัยนฤมิตร ประธานเจ้าหน้าที่บริหาร บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน
พร้อมด้วยนางสาวสมลักษณ์ เธียรพจน์ ผู้ช่วยกรรมการผู้จัดการ บริษัทหลักทรัพย์ ฟินันเซีย ไซรัส จำกัด (มหาชน) หรือ FSS ในฐานะแกนนำในการจัดจำหน่ายและรับประกันการจัดจำหน่าย เพื่อเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 520 ล้านหุ้น มูลค่าที่ตราไว้หุ้นละ 1.00 บาท ปัจจุบันบริษัทมีทุนจดทะเบียนจำนวน 2,000 ล้านบาท แบ่งเป็นหุ้นสามัญจำนวน 2,000 ล้านหุ้น ซึ่งชำระทุนจดทะเบียนแล้ว 1,480 ล้านหุ้น ณ โรงแรมเวสเทิร์นแกรนด์ราชบุรี จ.ราชบุรี เมื่อเร็ว ๆ นี้